วุ่นรัก นักดนตรี

วุ่นรัก นักดนตรี (; โรมาจิ: "Nodame Kantaabire ทับศัพท์จาก Nodame Cantabile") เป็นหนังสือการ์ตูนผู้หญิง ที่แต่งโดย โทโมโกะ นิโนมิยะ ซึ่งเป็นหนังสือการ์ตูนที่ทำยอดขายทะลุ 4,000,000 เล่มในประเทศญี่ปุ่น จนได้รับรางวัล THE BEST COMICS OF THE YEAR 2004 (หนังสือการ์ตูนยอดเยี่ยมประจำปี พ.ศ. 2547 ของสำนักพิมพ์โคดันฉะ) ในสาขาการ์ตูนผู้หญิง หนังสือการ์ตูนเรื่องนี้ได้รับรับกระแสตอบรับจากชาวญี่ปุ่นเป็นอย่างมาก จนมีการสร้างเป็นละครออกมาในปี พ.ศ. 2549 ซึ่งก็ได้รับความนิยมมากเช่นกัน โดยในตอนสุดท้ายนั้นมีเรตติ้งสูงถึง 21.7% หลังจากนั้นในปี พ.ศ. 2550 ก็ได้รับการสร้างเป็นอนิเมะ รวมทั้งถูกดัดแปลงเป็นเกมสำหรับเครื่องนินเทนโด ดีเอสและเพลย์สเตชัน 2 ด้วย
เนื้อเรื่องย่อ.
จิอากิ ชินอิจิ นักศึกษามหาวิทยาลัยดุริยางคศิลป์ฝีมือสุดจ๊าบ ทายาทของนักเปียโนชื่อดัง มีความต้องการอยากไปเรียนเป็นวาทยากรที่ยุโรป แต่ดันกลัวเครื่องบินขึ้นสมอง จะไปทางเรือก็กลัวเรือจมจนหมดทางบินถลาไปเมืองนอกเมืองนา วันหนึ่งสาวน้อยประหลาด โนดาเมะ ก็ปรากฏตัวขึ้นต่อหน้าเขา เธอคนนี้มีชีวิตอยู่ที่ห้องพักซึ่งแน่นเอี๊ยดไปด้วยขยะ โนดาเมะก็คอยตามตื้อจิอากิ แต่สิ่งที่จิอากิสนใจในตัวโนดาเมะ คือ เปียโนที่โนดาเมะเล่น ถึงจะเล่นมั่ว ไม่ดูโน้ต เพราะเล่นตามที่ฟังมาก็ตาม ทำให้จิอากิหลงใหลในเสียงเปียโนของโนดาเมะ และอยากจะฝึกเปียโนให้เธอ เมื่อจิอากิต้องมาพัวพันกับโนดาเมะจอมซกมก เรื่องราววุ่นๆของเหล่านักดนตรีก็ตามมาเป็นหางว่าว
แสดงโดย ฮิโรชิ ทามากิ / พากย์เสียงโดย โทโมคาสึ เซกิ
ชายหนุ่มผู้มีความสามารถทางด้านการเล่นเปียโนและไวโอลิน แต่กลับเป็นโรคกลัวเครื่องบินและกลัวเรือจนขึ้นสมอง เนื่องจากเหตุการณ์จมน้ำและเครื่องบินลงจอดฉุกเฉินในวัยเด็ก ทำให้ไม่สามารถเดินทางไปไหนได้ไกลนัก มีความฝันที่จะเป็นวาทยกรระดับโลก
แสดงโดย จุริ อุเอะโนะ / พากย์เสียงโดย อายาโกะ คาวาสุมิ
สาวนิสัยเพี้ยนๆ นักเรียนชั้นปี 3 คลาสเปียโน มีความฝันที่จะเป็นครูอนุบาล แต่อีกใจก็อยากอยู่กับจิอากิ เธอชอบการเล่นเปียโนแต่ก็ไม่เอาจริงเอาจังกับเปียโน เนื่องจากเหตุการณ์ฝังใจในวัยเด็ก หลายๆคนเรียกเธอว่า โนดาเมะ (のだめ มาจากการตัดทอนชื่อ-นามสกุลของเธอ) ห้องพักของเธอติดกับห้องพักของจิอากิ จึงมักฝากท้องและฝากภาระมาที่จิอากิเสมอๆ เรียกจิอากิว่า "รุ่นพี่จิอากิ" (; โรมาจิ: "จิอากิ เซ็มไป")
แสดงโดย เอตะ / พากย์เสียงโดย ชินจิ คาวาดะ
เพื่อนร่วมวงออเครสตร้า เป็นนักเรียนชั้นปี 4 คลาสไวโอลิน ที่บ้านเปิดร้านขายอาหารจีน "อุระเคน" ริวทาโร่ชื่นชอบเพลงร็อคพอๆกับความกระตือรือร้นอันเกิดขีดจำกัด
แสดงโดย เคสุเกะ โคอิเดะ / พากย์เสียงโดย โยชิโนริ ฟูจิตะ
เพื่อนร่วมวงออเครสตร้า ตำแหน่งทิมปานี มีลักษณะเด่นคือ ไว้ผมทรงอัฟโฟร สวมชุดยุคดิสโก้ เป็นนักเรียนชั้นปี 4 คลาสทิมปานี เกย์ควีนจากเมืองยามางาตะที่ชื่นชอบจิอากิตั้งแต่แรกเห็นและตกหลุมรักเพียงข้างเดียว มักเรียกจิอากิว่า "ท่านจิอากิ"
แสดงโดย อาซามิ มิซึคาวะ / พากย์เสียงโดย ซานาเอะ โคบายาชิ
เพื่อนร่วมวงออเครสตร้า เล่นไวโอลิน เป็นเพื่อนสนิทกับมาสึมิ มีใจชอบพอกับริวทาโร่
คิโยระ เป็นผู้รวบรวมสมาชิกวง"R☆S"(ไรซิ่งสตาร์)ด้วยการชักชวนนักดนตรีจากสถาบันต่างๆขึ้นมา
แสดงโดย ซาเอโกะ / พากย์เสียงโดย มามิโกะ โนโตะ
เพื่อนร่วมวงออเครสตร้า เป็นนักเรียนชั้นปี 4 ชื่นชอบการเล่นดับเบิลเบสเพราะรูปร่างใหญ่กว่าและเท่กว่าไวโอลิน ที่บ้านมีฐานะร่ำรวยแต่กลับมีหนี้สินจากสภาวะเศรษฐกิจ ทำให้ซากุระต้องหาเงินมาเลี้ยงครอบครัว แต่ถึงกระนั้นเงินทองที่หามาได้ไม่พอกับค่าใช้จ่าย จึงต้องประทังชีวิตด้วยการรับประทานอาหารจากกองขยะหรือเศษอาหารที่ตกลงพื้นเป็นประจำ ภายหลังฐานะทางบ้านกลับมาเป็นปกติอีกครั้งหลังจากที่พ่อของเธอขายไวโอลินหายากเพื่อใช้หนี้
แสดงโดยทา เคนาคะ นาโอโตะ / พากย์เสียงโดย โองาวะ ชินจิ
วาทยากรที่มีชื่อเสียงระดับโลก ได้หนีจากการแสดงที่เยอรมันมาที่ญี่ปุ่น เพื่อค้นหาผู้มีพรสวรรค์ทางด้านดนตรี โดยเขาได้มาที่"สถาบันดนตรี โมโมงาโอกะ" เนื่องจากเคยมีความสัมพันธ์กับผู้บริหาร"สถาบันดนตรี โมโมงาโอกะ" มาก่อน เป็นคนเจ้าชู้ ชื่นชอบสาวๆวัยแรกรุ่น ดื่มเหล้า สูบบุหรี่ แต่งตัวสกปรก แต่แท้จริงเป็นคนที่มีพรสวรรค์เป็นอย่างมาก สามารถมองออกได้ว่าใครสมควรเล่นเครื่องดนตรีชิ้นไหน แม้กระทั่งใครสมควรที่จะได้ไปเป็นนักดนตรีระดับอาชีพ โนดาเมะ มักเรียกสเตรทมันน์ ว่า มิลฮี
แสดงโดย อุเอฮาระ มิสะ / พากย์เสียงโดย นาบาทาเมะ ฮิโทมิ
นักเรียนคลาสประสานเสียง หลงใหลในรูปโฉมอันงดงามและเสียงร้องอันทรงพลัง แต่ไม่สามารถชนะใจใครได้เลยสักคน หนำซ้ำยังชอบหักอกชายหนุ่มไปทั่วเพียงเพราะต้องการจะคบหากับชายหนุ่มที่มีชื่อเสียงในสังคม ไปวันๆเท่านั้น คอยหาทางคืนดีกับจิอากิหลังจากที่รู้ว่าจิอากิเป็นคอนดักเตอร์ให้กับวงSและเริ่มมีชื่อเสียงมากขึ้น
แสดงโดย ฟูคุชิ เซย์จิ / พากย์เสียงโดย มัตซึคาเซะ มาซายะ
สมาชิกวง"R☆S"(ไรซิ่งสตาร์) มีฉายาว่า "ซามูไร" เคยแอบชอบความสดใสและสุภาพของโนดาเมะ แต่ตัดใจจากโนดาเมะในที่สุด
ละครโทรทัศน์.
จังหวะรัก หัวใจดนตรี.
วุ่นรัก นักดนตรี ได้ถูกสร้างเป็นละครโทรทัศน์โดย ฟูจิทีวีดราม่าเซซาคุเซ็นเตอร์ มีโปรดิวเซอร์คือ ฮิโรกิ วากามัตสึ ออกอากาศทุกคืนวันจันทร์ เวลา 21:00 - 21:54 น. ทางสถานีฟูจิทีวี ตั้งแต่วันที่ 16 ตุลาคม ถึง 25 ธันวาคม 2549 รวมความยาวทั้งสิ้น 11 ตอน นำแสดงโดย จุริ อุเอะโนะ (โนดาเมะ) และ ฮิโรชิ ทามากิ (จิอากิ)
เนื้อหาในละครโทรทัศน์ นั้น ดัดแปลงเนื้อหามาจากมังงะเล่มที่1-9 ตั้งแต่เหตุการณ์ที่จิอากิประสพอุบัติเหตุในวัยเด็ก จนถึง เหตุการณ์ช่วงที่จิอากิและโนดาเมะ ได้ตัดสินใจเดินทางไปศึกษาต่อที่ฝรั่งเศสพร้อมกัน
ในประเทศไทย ฉายทางสถานีโทรทัศน์สีกองทัพบกช่อง 7 เริ่มตอนแรกเมื่อวันที่ 25 ตุลาคม พ.ศ. 2551 ทุกวันเสาร์-อาทิตย์ เวลา 09.15 น.- 11.15 น.
จังหวะรัก หัวใจดนตรี ตอน ตามหัวใจไปยุโรป.
เป็นละครตอนพิเศษ ออกแพร่ภาพที่ญี่ปุ่นทางสถานีโทรทัศน์ Fuji ในช่วงปีใหม่ วันที่ 4 และ 5 มกราคม 2551 แบ่งเนื้อเรื่องออกเป็น 2 คืน โดยเนื้อเรื่องจะเป็นตอนต่อเนื่องจากละครภาคแรก โดยเริ่มจากพิธีจบการศึกษาของจิอากิ และเหตุการณ์หลังจากที่จิอากิและโนดาเมะเดินทางไปเรียนต่อที่ฝรั่งเศสด้วยกัน
ในขณะที่จิอากิตัดสินใจเข้าร่วมการแข่งขันคอนดักเตอร์นานาชาติ และต้องเผชิญหน้ากับการที่ต้องรับมือกับวงออเคสตร้าที่มีประสบการณ์มากกว่าตนเอง ที่นี่เขาได้รู้ว่าเพียงแค่ความมุ่งมั่น และความสามารถนั้นยังไม่พอ แต่จะต้องปรับตัวให้เข้ากับสมาชิกในวงออเคสตร้าคนอื่นๆ ให้ได้ด้วย เพื่อให้ได้มาซึ่งความร่วมมือ แม้จะผิดพลาดในช่วงแรก แต่เมื่อได้มีโอกาสคิดทบทวน และได้รับกำลังใจจากโนดาเมะ ก็ทำให้จิอากิมีกำลังใจอีกครั้ง จนผ่านพันการประกวดคอนดักเตอร์ไปได้ แต่ก็ต้องถูกสเตรสมันพาตัวไปทัวร์คอนเสิร์ตทั่วโลกนานถึง 3 เดือน
อีกด้าน สำหรับโนดาเมะ แม้จะมีความสุขที่ได้อยู่ใกล้กับจิอากิเหมือนตอนอยู่ที่ญี่ปุ่น แต่ปัญหาเรื่องภาษาที่เธอไม่เข้าใจ ระบบการเรียนที่ไม่คุ้นเคย รวมไปถึงการที่จิอากิดูจะไกลห่างเธอออกไป หลังจากที่เขาชนะการประกวดคอนดักเตอร์ ก็ทำให้โนดาเมะท้อแท้ใจ และเกิดความสงสัยในตัวเองว่า ที่เธอพยายามทำทุกอย่างเพื่อติดตามจิอากิมาจนถึงฝรั่งเศสนั้น แท้ที่จริงแล้วเธอทำไปเพื่ออะไร เธอกำลังเล่นเปียโนไปเพื่อใคร ขณะที่เธอกำลังทุกข์ใจอยู่นั้น อาจารย์โอแคลร์ซึ่งเป็นอาจารย์ที่ปรึกษาของเธอ ก็ให้โอกาสเธอได้แสดงเดี่ยวเปียโน ทำให้เธอได้เข้าใจถึงความหมายของการเล่นดนตรีอีกครั้งหนึ่ง
ระหว่างที่ทั้งสองอยู่ห่างกัน สเตรสมันได้เตือนสติจิอากิเกี่ยวกับเรื่องโนดาเมะ ทำให้เขาตัดสินใจที่จะซื่อสัตย์ต่อความรู้สึกของตนเองที่มีต่อโนดาเมะ และแสดงออกให้เธอเข้าใจเสียที
ในประเทศไทย ฉายทางสถานีโทรทัศน์สีกองทัพบกช่อง 7 เริ่มตอนแรกเมื่อวันที่ 22,23,29 พฤศจิกายน พ.ศ. 2551 เวลา 09.15 น.- 11.15 น.
ละครโทรทัศน์เกาหลี.
"บทความหลักดูที่: สะดุดรักนักเปียโน"
ในปี พ.ศ. 2557 ที่ประเทศเกาหลีใต้ ได้สร้างและเผยแพร่ละครโทรทัศน์ที่สร้างมาจากการ์ตูนเรื่องนี้ โดยใช้ชื่อว่า "Cantabile Tomorrow" โดยมีชื่อในภาษาไทยว่า "สะดุดรักนักเปียโน" จำนวน 16 ตอน ออกอากาศทางช่องเคบีเอส2 ส่วนในประเทศไทยออกอากาศทางช่องพีพีทีวี เริ่มออกอากาศในวันที่ 19 ตุลาคม พ.ศ. 2558 เวลา 21.15 น.
ภาพยนตร์.
จากความนิยมในตัวละครและการ์ตูน ทำให้สถานีโทรทัศน์ฟูจิวางโครงการในการทำภาคต่อของละครซีรีส์ชื่อดังเรื่องนี้ โดยหลังจากที่ได้ทำเป็นละครพิเศษไปเมื่อต้นปี 2551 ที่ผ่านมา ก็มีแผนการที่จะทำภาคต่อออกมาในรูปแบบภาพยนตร์ โดยแบ่งออกเป็น 2 ตอน และมีกำหนดเข้าฉายในโรงภาพยนตร์ทั่วประเทศญี่ปุ่นในช่วงปีใหม่ของปี 2010 และช่วงฤดูใบไม้ผลิปีเดียวกัน นับเป็นครั้งแรกในประวัติศาสตร์ภาพยนตร์ของญี่ปุ่นที่มีการฉายภาพยนตร์ภาคต่อ ในช่วงเวลาต่อเนื่องกระชั้นกันขนาดนี้ 
โดยในภาคภาพยนตร์ จะยังคงตัวละครหลักชุดเดิมไว้ โดยเฉพาะตัวละครเอกอย่างโนดาเมะ และจิอากิ การถ่ายทำจะเกิดขึ้นในเดือนพฤษภาคม 2552 ต่อเนื่องเป็นเวลา 5 เดือน สถานที่ถ่ายทำหลักคือยุโรป